Under forvandlingens lov

Under forvandlingens lov eller Jo tykkere jo bedre er en norsk stumfilm fra 1911. Den er den eldste kjente bevarte norske film, og var regissert av Halfdan Nobel Roede. Peter Lykke-Seest hadde skrevet manuskriptet til filmen, men var oppført som manusforfatter under psevdonymet Søløvenskiold Pederssen.

Filmen har blitt karakterisert som et erotisk melodrama. 

 Handling 
Filmen er et sjalusidrama hvor Camillo og Francisca oppdager at deres ektefeller Julia og Arthur har et forhold til hverandre. De bedøver de utro ektefellene og låser dem inne i hvert sitt bur til de blir lei av hverandre, og ektefellene finner sammen igjen og blir lykkelige.

I filmens handling inngår et besøk på friluftsvarieté. Fire numre fra varieteen er inkorporert i filmen. Der opptrer operasanger Hans Hedemark, Bertha Ræstad danser cake-walk, Botten Soot danser en egyptisk dans og Hedvig Dietrichson danser "Dans av Chopin".

 Flere titler? 
Professor Gunnar Iversen hevdet i en bokutgivelse i 1992 at Halfdan Nobel Roedes stumfilm I frihetens bur fra 1911 er identisk med Under forvandlingens lov.

 Rolleliste 
 Birger Widt - Camillo
 Olaf Hansson - hans venn Arthur
 Signe Danning - Camillos hustru Julia
 Ingeborg Hauge - Arthurs hustru Franziska
 Hans Hedemark - en sanger
 Bertha Ræstad - en danser
 Botten Soot - en danser
 Hedvig Dietrichson - en danser
 Christian Danning

 Referanser 

 Eksterne lenker 

 Se filmen hos Nasjonalbiblioteket

Kategori:Norske stum-kortfilmer
Kategori:Norske stum-filmkomedier
Kategori:Norske stum-dramafilmer
Kategori:Kortfilmer fra 1910-årene
Kategori:Sort-hvitt-filmer
Kategori:Filmer basert på manus av Peter Lykke-Seest